**Úrad práce, sociálnych vecí a rodiny ..........................**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Poučenie pre občana žiadajúceho**

* **pomoc v hmotnej núdzi,**
* **náhradné výživné a**
* **štátne sociálne dávky**

**Všeobecné**

 **Identifikačné údaje občana**

|  |  |  |
| --- | --- | --- |
| Meno | Priezvisko | Rodné číslo |
|  |  |  |

**Lehota na vydanie rozhodnutia:**

V jednoduchých veciach, najmä ak možno rozhodnúť na podklade dokladov predložených účastníkom konania, správny orgán rozhodne bezodkladne.

V ostatných prípadoch, ak osobitný zákon neustanovuje inak, je správny orgán povinný rozhodnúť vo veci do 30 dní od začatia konania; vo zvlášť zložitých prípadoch rozhodne najneskôr do 60 dní; ak nemožno vzhľadom na povahu veci rozhodnúť ani v tejto lehote, môže ju primerane predĺžiť odvolací orgán. Ak správny orgán nemôže rozhodnúť do 30, prípadne do 60 dní, je povinný o tom účastníka konania s uvedením dôvodov upovedomiť.

**Doručovanie písomností:**

Pri doručovaní písomností do vlastných rúk s opakovaným doručením sa uplatňuje právna fikcia doručenia - § 24 ods. 2 zákona č. 71/1967 Zb. o správnom konaní. Ak nebol adresát písomnosti, ktorá sa má doručiť do vlastných rúk zastihnutý, hoci sa v mieste doručenia zdržiava, doručovateľ ho vhodným spôsobom upovedomí, že písomnosť príde znovu doručiť v určený deň a hodinu. Ak nový pokus o doručenie zostane bezvýsledný, doručovateľ uloží písomnosť na pošte a adresáta o tom vhodným spôsobom upovedomí. Ak si adresát nevyzdvihne písomnosť počas uloženia na pošte, písomnosť sa považuje za doručenú dňom vrátenia nedoručenej zásielky správnemu orgánu, aj keď sa adresát o tom nedozvedel.

Svojím podpisom potvrdzujem spolu s týmto poučením prevzatie poučenia k dávke:

□ *Príloha č. 1-* Pomoc v hmotnej núdzi

□ *Príloha č.2 -* Náhradné výživné

□ *Príloha č.3 -* Štátne sociálne dávky

□ *Príloha č.4 -* Rodinné dávky v rámci EÚ

V ...................................... dňa ....................... .............................

 podpis občan

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Informácie k dávkam a žiadosti o dávky sú na stránke:** [www.upsvr.gov.sk](http://www.upsvr.gov.sk)

**Informácie o príslušnej** [**legislatíve EÚ**](http://www.employment.gov.sk/sk/ministerstvo/medzinarodna-spolupraca/koordinacia-systemov-sz/)**nájdete na stránke MPSVR SR** <http://employment.gov.sk/sk/ministerstvo/medzinarodna-spolupraca/koordinacia-systemov-sz/>

**Poučenie**

**Náhradné výživné** (zákon č. 201/2008 Z. z.)

***Povinnosti žiadateľa o náhradné výživné:***

Žiadateľ je povinný informovať úrad o skutočnostiach, ktoré majú vplyv na vydanie rozhodnutia, najmä o skutočnosti, že povinná osoba v mesiaci podania žiadosti o náhradné výživné zaplatila výživné, alebo že oprávnená osoba vymeškala viac ako 15 neospravedlnených hodín.

Na výzvu úradu je žiadateľ o náhradné výživné povinný doplniť údaje o svojej osobe alebo o osobách, ktoré sa s ním spoločne posudzujú, ktoré sú nevyhnutné na konanie o náhradnom výživnom. Ak žiadateľ nedoloží požadované doklady v stanovenom termíne, úrad rozhodne o zastavení konania podľa zákona o správnom konaní.

***Povinnosti poberateľa náhradného výživného:***

Poberateľ náhradného výživného je povinný:

**a)** informovať úrad o každej zmene skutočností rozhodujúcich na trvanie nároku na náhradné výživné, na jeho výšku a na jeho vyplácanie bez zbytočného odkladu, najneskôr do ôsmich dní odo dňa zmeny týchto skutočností,

**b)** na výzvu úradu preukázať skutočnosti rozhodujúce na trvanie nároku na náhradné výživné, na jeho výšku a jeho vyplácanie, a to v lehote určenej úradom. Ak poberateľ náhradného výživného nesplní povinnosť a na výzvu úradu nepreukáže skutočnosti rozhodujúce na trvanie nároku na náhradné, nárok na náhradné výživné zanikne.

*Skutočnosti rozhodujúce na trvanie nároku na náhradné výživné sú napr.:*

* *povinný zaplatil výživné,*
* *súd rozhodol o zmene výšky výživného,*
* *dieťa prestalo byť nezaopatreným dieťaťom,*
* *dieťa zanedbáva povinnú školskú dochádzku a má za mesiac vymeškaných viac ako 15 neospravedlnených vyučovacích hodín,*
* *zanikla vyživovacia povinnosť,*
* *bola zastavená exekúcia na vymoženie výživného,*
* *zmenil sa okruh spoločne posudzovaných osôb*
* *dieťa odišlo do zahraničia.*

***Prehodnocovanie trvania nároku:***

Úrad každých šesť kalendárnych mesiacov prehodnocuje trvanie nároku na náhradné výživné; lehota na prvé prehodnotenie začína plynúť od prvého dňa kalendárneho mesiaca nasledujúceho po kalendárnom mesiaci, v ktorom začalo konanie o náhradnom výživnom.

***Povinnosť vrátiť poskytnuté náhradné výživné:***

Náhradné výživné za neplatené výživné sa prizná a vypláca preddavkovo.

Pokiaľ súdny exekútor alebo centrum pre medzinárodnoprávnu ochranu (ďalej „centrum“) vymôže pohľadávku na výživnom, túto sumu je povinný oznámiť úradu a úrad následne oznámi exekútorovi/centru sumu poskytnutého náhradného výživného, najviac v sume vymoženej istiny pohľadávky na výživnom zníženej o sumu bežného výživného, ktorú má poukázať úradu.

Ak súdny exekútor/centrum poukáže sumu úradu, považuje sa povinnosť poberateľa náhradného výživného vrátiť preddavkovo poskytnuté náhradné výživné v prípade vymoženia pohľadávky na výživnom pre dieťa za splnenú a úrad neukladá povinnosť vrátiť náhradné výživné poberateľovi náhradného výživného.

V prípade vymoženého výživné prostredníctvom súdneho exekútora/centra v období do 31.12.2019 vznikne poberateľovi povinnosť vrátiť náhradného výživného a úrad bude postupovať v zmysle právneho predpisu účinného do 31.12.2019.

Ak povinná osoba zaplatí výživné priamo poberateľovi náhradného výživného (na účet, poštovou poukážkou) je, poberateľ náhradného výživného povinný vrátiť preddavkovo poskytnuté náhradné výživné, a to najviac do výšky, v ktorej bolo výživné zaplatené.

V ...................................... dňa ....................... ...................................

 podpis občana